### Sagsfremstilling

Orientering fra udvalgsformanden:

* En borgerhenvendelse om juletræ til opstilling
* Borgerhenvendelse om sti i Skærbæk

Orientering fra øvrige udvalgsmedlemmer:

* Opstilling af Åkande i Tønder. Indvielse planlægges til fredag den 23. september kl 14.

Orientering fra forvaltningen:

Trafiksikkerhedsprojekt på [adresse] i Toftlund
På udvalgets møde den 6. december 2021 besluttede udvalget, at trafiksikkerheden skal forbedres på [adresse] i Toftlund. Der har efterfølgende været afholdt møde med beboere på [adresse], hvor deres ønsker til forbedringer blev drøftet. Der foreligger et forslag til fysiske tiltag, som kan forbedre forholdene. Forslagene er endnu ikke drøftet med beboerne. Forvaltningen foreslår, at anbefale løsningen med flytbare chikaner af gummi på [adresse] sammen med fysiske ændringer i kryds. En samlet udgift til projektet vil udgøre ca. 600.000 kr. Notatet er vedhæftet som orientering.

Forslag om rampe ved varmestue i [adresse] i Tønder

Der har været stillet forslag om at lette adgangen til varmestuen. Etablering af en rampe vil udfordre trafiksikkerheden på stedet, men der er mulighed for andre løsninger som at hæve fortovet, etablere en lift på væggen som kan svinge ind foran og løfte op eller at sænke døren og etablere en rampe indendørs. Forsigtige skøn er, at disse løsninger kan udføres for omkring 250.000 kr.

Udbud på vintertjeneste

Der har været afholdt udbud på vintertjenesten og budprisen er steget ca. 20%, som afspejler de generelle prisstigninger.

Johan Iversen

Sagen tages op politisk.

### Direktøren for Teknik, Klima og Beskæftigelse indstiller,

at orienteringen tages til efterretning.

### Beslutning

Orienteringen taget til efterretning.

Oliver Lauritsen deltog ikke i mødet.